open-index/open-wikipedia-markdown huggingface dataset:
1769

thumb|3 jen : journal di kaptenn Cook.

**1769** sa roun lannen koumin ki ka koumansé oun dimanch.

## Évènman
* 16 mars : routour di Louis Antoine de Bougainville atè Sen-Malo aprè so vwayaj annan Pasifik-a (lèskal atè Tayti, èsplorasyon dé zil pli sèptantriyonnal-ya di larchipèl-a dé Salomon).

* 3 avril : trété di Madras. Lapè ant soultan-an di Mysore Haidar Alî ké Konpagni anglé-a dé Lenn oryantal. Fen di pronmyé lagèr di Mysore.

* 13 avril : James Cook, lyétnan abò di l’Endeavour, ka débarké atè Tayti. Li ka antrouprann an 1768 so pronmyé gran vwayaj annan Pasifik sid-a. Li ka akonpagné, pa kap Horn, dé astrononm britannik ki k'alé òbsèrvé atè Tayti, zil tout jis dékouvri, tranzit-a di Vénis divan Solé-a, 3 jen 1769.

* 14 sèptanm, Japon : shogun-an Ieharu Tokugawa ka konfyé gouvèlman-an (Rōjū) à roun wonm di lorijin modès mé ki répité pou so sajès ké so fidélité pou Tokugawa, Tanuma Okitsugu (1769-1786). Péyizan-yan ké marchan-yan ka enpité li yé malò ékonnonmik ké jakri-ya ka roupran annan kanpangn-yan ki afanmen pa rigò-a di klima.

## Nòt ké référans

## Lyen ègstèrn
1770

**1770** sa roun lannen koumin ki ka koumansé oun lendi.

## Évènman
* 15 févriyé : vwayaj britannik-ya  James Bruce ka ganyen Gondar, an Létchopi, pa Léjip-a ké Soudan-an. Li ka prétann ki li fika nonmen gouvèlnò di provens di Ras-el-Fil pa négus-a Takla Haïmanot II di Létchopi.

* 28 avril : navigatò britannik James Cook sa pronmyé Éropéyen-an à débarké asou kot oryantal-a di Lostrali-a, atè Botany Bay ; li ka an éfègtchwé rélévé-a é ka konkéri li pou kont-a di Gran-Brétangn, ka bay li non-an di Nouvèl-Gal di Sid. Lyé-a di so mouyaj sa ensi nonmen akoz di gran varyété-a di lèspès botannik jouk-la enkonnèt de Éropéyen, ki ka katalogé Joseph Banks, botannis di èspédisyon-an. Roumontan bò'd nò-a, Cook ka fè rélévé-a di tchèk 3 200 km di kot é ka réyisi èsplwa di navigé san donmaj ant kot-a ké résif-ya di Gran baryèr di koray (11 jen).

* 11 jen : lò di so pronmyé èspédisyon, kaptenn anglé-a James Cook ka atenn gran baryèr di koray, ki lonng di 2 600 km, o nò-lès di Lostrali-a. So navir, l'Endeavour, ka échwé so kò asou résif-ya. Li benzwen dé simenn pou réparé li.

## Nòt ké référans

## Lyen ègstèrn
1771

**1771** sa roun lannen koumin ki ka koumansé oun mardi.

## Évènman
### Lanmérik
* 16 mè : réprésyon di Regulator Movement an Karolin di Nò. Plizyò milyé di Régilatò sa venki pa larmé-a. Sis di ant yé sa pann.

* 17 jwiyé : masak di roun group d'Inuits atè Bloody Falls pa dé géryé Chipewyan ki mennen pa gid-a Matonabbee pannan èspédisyon di Samuel Hearne asou Coppermine River.

* 8 sèptanm : fondasyon di misyon-an di San Gabriel Arcángel an Kaliforni.

* 29 sèptanm : Antonio María de Bucareli y Ursúa ka pran so fongsyon-yan di vis-rwè di Nouvèl-Lèspagn (finisman an 1779).

* Désanm : kréyasyon atè Rio de Janeiro de l’Academia Cientifica, ki inogiré 18 févriyé 1772-a.

### Lazi
* 5 janvyé : Torghout-ya, mongol ògsidantal, ka kité valé-a di Volga é sa établi an Dzoungari pa Lachin-an.

* 9 janvyé : abdikasyon di enpératris-a di Japon Go-Sakuramachi an favò di so névé Go-Momozono.

* 10 févriyé, Lenn : priz di Delhi. Mâdhava Râo, nouvèl peshwâ dé Marat, ka réyinifyé konfédérasyon-an, sa ki ka pèrmèt à pran Delhi é di rétabli lanprò moghol-a Shah Alam II asou tronn-an (1772).

* 23 mè : koumansman di règn di Go-Momozono, lanprò di Japon (finisman an 1779).

* Révòlt dé Tay Son o Viêt Nam kont Nguyễn-yan (1771-1802).

* Japon : 2 700 000 pépren an dirègsyon di sangtiyè d’Ise.

## Nòt ké référans

## Lyen ègstèrn
1766

thumb|27 avril : érousyon di Etna, gouache di Alessandro d'Anna (1770).

**1766** sa roun lannen koumin ki ka koumansé oun mèrkrédi.

## Évènman
* Koumansman di règn di Ngolo Diarra, rwè di Rwayonm bambara di Ségou.

* Japon : mouvman lwayalis à Lakou di Kyoto ki kondjwi pa Yamagata Daini ké Fuji Umon ki ka pronnen rétablisman-an dé plen pouvwè pou lanprò-a. Bakufu ka entèrvini é ka réprimen tout projè ki fòrmen an sa sans.

* Kat tantativ di envazyon di Birmanni-a pa Lachin-an sa mété an léchèk ant 1766 ké 1769.

### Lanmérik
* 8 janvyé : Britannik-ya ka fondé Port Edgmont, roun létablisman o zil Malwinn (finisman an 1770).

* 5 mars : Antonio de Ulloa, pronmyé gouvèlnò èspagnòl di Lalwizyann, ka rivé atè Nouvèl-Lòrléyan-an ; li divèt fwi atè Kiba an 1768 divan révòlt-a dé kolon fransé ké dé métis.

* 18 mars : abrogasyon di Stamp Act pa Palman britannik-a gras à agsyon-an di Benjamin Franklin. Declaratory Act ka afirmé ki Palman britannik-a gen tout pouvwè pou enpozé so lalwa-ya o kolonni é pou popilasyon anmériken-yan.

* 24 jwiyé : chèf dé outaouais Pontiac ka signen lapè-a ké Britannik-ya atè Oswego. Fen di rébélyon-an di Pontiac.

* 25 out : Carlos Francisco de Croix ka pran so fongsyon-yan di vis-rwè di Nouvèl-Lèspagn (fin en 1771).

## Nòt ké référans

## Lyen ègstèrn
1772

thumb|9 jen, Rhode Island : lensandi di Gaspee.

**1772** sa roun lannen koumin ki ka koumansé oun mèrkrédi.

## Évènman
* 6 janvyé, Lenn : Marat-ya ka rétabli lanprò moghol-a ki ègzilé  Shah Alam II atè Delhi aprè dépa-a dé Afgan. Roun dé opozan o peshwâ Mâdhava Râo Ie, so pròp tonton, ka doumandé alò lèd-a dé Britannik,  ki ka akòrdé li ofisyézman, anvan di routiré li lèd-a.

* 12 févriyé : Yves Joseph de Kerguelen de Trémarec ka apèrsouvwè zil-ya ki ka poté so non.

* 29 févriyé, Japon : nouvèl ensandi atè Edo. Sèl palè shogounal-a sa épargné.

* 3 mars : èsploratò fransé-a Marion-Dufresne la atenn atchwèl-a Marion Bay (en), an Tasmani. Li sa mal akéyi pa Aborijenn-yan é ka òrdonnen à so wonm-yan d’ouvri difé-a.

* 26 mars : fondasyon di Porto dos Casais fitir Porto Alegre.

* 14 avril (oben 23 ògtòb-a) : lanmò di Padishah d’Afghanistan Ahmad Shâh Abdâlî. So tiboug Timour Shâh ka sigsédé li à kabèch-a di lanpir durrani-a.

* Avril-mè : vigtwè dé Sikh-ya asou Mughal Ali Khan, gouvèlnò moghol-a di Sirhind. Yé ka donminen alò roun vas téritwar o nò-lwès di Lenn-an.

* 9 jen : Gaspee, frégat douannyè britannik, sa ensandjé pa patriyòt anmériken-yan di Rhode Island.

* 12 jen : Marion-Dufresne sa tchwé é manjé pa Maori-ya di Bè-a dé Zil an Nouvèl-Zélann.

## Nòt ké référans

## Lyen ègstèrn
1765

thumb|26 - 27 jen : bonbardman di Larache.

**1765** sa roun lannen koumin ki ka koumansé oun mardi.

## Évènman
* 23 janvyé : commodore John Byron ka pran posésyon dé zil Malwinn o non di lirwè George III di Rwayonm-Ini.

* 3 mè : koumansman di gouvèlman di Robert Clive o Bengal (finisman 20 janvyé 1767).

* Mè : Sikh-ya ka tchipé Lahore.

* 2 - 17 jen : roun lèskad fransé, ki koumandé pa kont-a di Chaffault ka bonbardé Salé an réprésyon kont priz-ya di navir marchan pa kòrsèr-ya.

* 26 - 27 jen : bonbardman di Larache pa marin fransé-a, ki ka sibi di lou pèrt.

* 12 out : an Lenn, Robert Clive ka signen trété-a d’Allahabad ké lanprò moghol-a Shah Alam II, gras okèl Gran-Brétangn ka òbténi kolèk-a dé zenpo o Bengal, an Orissa é o Bihar, alò ki nabab-ya ka konsèrvé défans-a ké lajistis-a. Britannik-ya sa an konfli ké Mysore, Marat-ya, ké Hyderabad jouk 1782.

* 10 ògtòb : sispansyon di zarm ant Lafrans ké Maròk, ki signen atè Mogador pa Moulay Driss, minis ké kouzen di soultan Mohammed III ké Jean-Jacques Salva, roun négosyan fransé ki établi atè Safi.

## Nòt ké référans

## Lyen ègstèrn
1773

**1773** sa roun lannen koumin ki ka koumansé oun vandrédi.

## Évènman
* 27 avril : vòt di Tea Act, ki ka pran léfè 10 mè-a. Métropòl ka tanté di rétabli réjim-an di èskliziva. Tout trafik kolonnyal-a ka pasé anba kontrol britannik-a.

* 8 mè, Léjip : asasina di soultan di Ali Bey al-Kabir. So sigsésò-ya pa ganyen lotorité sifizan-an pou kontrolé so vas lanpir. Pannan pli di roun ventenn di lannen, dé lagèr sivil ka ravajé péyi-a.

* 21 jen : Regulating Act ka pran fòrs di lalwa. Li ka plasé akizisyon endjen-yan anba lotorité-a di palman britannik. Calcutta ka divini kapital-a dé Lenn britannik.

* 29 jwiyé : Antigua Guatemala, kapital di rwayonm di Gwatémala sa détrwi pa Dé tranmman di latè.

* 16 désanm : Bostonn Tea Party. Pou protèsté kont tags-ya, dé bostonnyen, ki dégizé an Endjen, ka jité roun kargézon di 342 kès dité à lanmè-a atè Bostonn ; sa évenman ka provoké réyaksyon-an di kabinnen konsèrvatò di Lord North ki ka voté plizyò lalwa ki ka rwinen koumèrs-a di Bostonn ké libèrté-ya di Massachusetts. A Koumansman-an dé troub annan kolonni  britannik-ya di Lanmérik di Nò.

## Nòt ké référans

## Lyen ègstèrn
1774

**1774** sa roun lannen koumin ki ka koumansé oun sanmdi.

## Évènman
* 21 janvyé : lanmò di Soultan otoman Mustafa III, okèl ka sigsédé so frè Abdülhamid Ie (finisman di règn an 1789).

* Janvyé : koumansman di règn di Asfa Wossen (en), lirwè di Choa, an Létchopi (finisman an jwiyè 1807, oben 1775-1808).

* 4 sèptanm : navigatò britannik-a James Cook ka dékouvri zil-a di Nouvèl-Kalédonni.

* 8 novanm, Tibé : George Bogle, lémisè di Konpagni-a dé Lenn britannik, ka rankontré atè Shigatse sizyenm panchen-lama, Palden Yeshe. Bogle ka lyannen so kò di zanmitché ké panchen-lama, ka étidjé lanng-an ké koutim-yan di péy é ka épouzé roun fanm Tibéten. Li ka mouri prématiréman an 1781.

* 20 ògtòb : Warren Hastings sa nonm gouvèlnò jénéral dé Lenn (1774-1785). Li ka agsantchwé santralizasyon-an an plasan Trézò-a di nabab di Bengal anba kontrol-a di Konpagni-a. Konpagni anglé-a dé Lenn oryantal sa sové di labankrout-a ki pa lentèrvansyon-an di Léta-a. Hasting ka akòrdé à Konpagni-a monnonpòl-a asou disèl-a, di lopyonm é di salpèt. Èspòrtasyon-yan (souk, endigo), ki oryanté bò'd pénensil arabik-a ké gòlf Pèrsik-a jouk 1770, sa bòrdé lès-a (Birmanni, Malaka, Lachin).

## Nòt ké référans

## Lyen ègstèrn
1777

**1777** sa roun lannen koumin ki ka koumansé oun mèrkrédi.

## Évènman
* 13 avril : négus-a di Létchopi Takla-Haïmanot II sa dépozé ; li ka mouri 15 sèptanm-an, pitèt asasinen. Koumansman di règn di Salomon II (finisman an 1779).

* 25 désanm : James Cook ka dékouvri zil-a Christmas.

* Koumansman di règn di Osei Kwame, asantehene dé Ashanti (dépozé an 1798, ègzékité an 1803).

* Atè Bornéo, dé minò chinwa enstalé annan réjyon-yan o nò di flèv Kapuas(« distrik chinwa »), ki ka èsplwaté dé mindò, ka révòlté so kò kont soultan-an di Pontianak é ka fòrmen roun pouvwè prèsk endépandan (kongsi di Lafang, 1777-1784).

* Kristchannism-an sa entrodjwi an Koré.

### Lanmérik
* 3 janvyé : vigtwè anmériken asou Britannik-ya, batay di Princeton.

* 21 avril : Pedro de Cevallos ka rivé atè Montevideo. 4 jen-an, Pòtidjé-ya sa chasé di Colonia del Sacramento an Lourougwé.

* 3 jen : trété d'Aranjuez ki ka figsé frontchèr-a ant parti fransé-a ké parti èspagnòl di Sen-Donmenng.

* 13 jen : La Fayette ka débarké bò di Charleston (Karolin di Sid).

* 14 jen : Ségon Kongrè kontinantal ka adòpté drapo-a dé Létazini.

* 6 out : batay d'Oriskany.

* 16 out : batay di Bennington.

* 8 sèptanm : Kaptennri jénéral-a di Vénézwéla sa kréyé pa lirwè-a Charles III di Lèspagn ; li ka konprann téritwè atchwèl-ya di Vénézwéla ké zil di Trinité(Trinité-ké-Tobago).

## Nòt ké référans

## Lyen ègstèrn
1775

thumb|Jijman di Pougatchev

**1775** sa roun lannen koumin ki ka koumansé oun dimanch.

## Évènman
* 7 mars : trété di Surate ant Britannik-a ké peshwâ Râghunâtha Râo, ki yé ka sédé Salsette é Bassein.

* 21 mè : trété di Faizabad. Varanasi(Bénarès) ké Ghazipur sa priz à l’Aoudhpar Britannik-ya.

* 5 jen : fondasyon di Sosyété Enpéryal-a pou Koumèrs Azyatik-a di Trieste é d'Anvers. William Bolts, oun avantiryé néyèrlandé ka risouvwè oun chart ki ka fondé oun Sosyété enpéryal azyatik. Li ka fondé di léfémè kontwè asou kot-a di Malabar (1775-1792).

* 21 out : gouvèlnò-a d’Acre, cheikh Daher el-Omar (en) sa tchwé lò di roun atak di flòt otoman akoz di so anbisyon otonnonmis-ya.

* Djezzar Pacha (« bouché-a »), Mamelouk di lorijin bosnyak, ki nonmen gouvèlnò di provens-a di Sayda pa Lapòrt-a, ka tanté à so tour di kréyé roun Léta ki ka réyini sid-a di Lasiri-a à Palèstin-an (finisman an 1804).

* Lachin : Soumisyon sanglant dé Miao, montagnar endépandan di Guizhou.

### Lanmérik
* 9 févriyé : Palman-an di Rwayonm-Ini ka déklaré Massachusetts an rébélyon.

* 23 mars : diskou di Patrick Henry ki ka doumandé oun agsyon militèr fas o agrésyon britannik (Give me liberty or give me death) atè Richmond (Virjini).

* 19 avril : batay di Lexington (Minute Men, milis klandèstin anmériken ka arsélé oun kolonn britannik ki angajé annan roun lopérasyon di lapolis) é di Concord (Massachusetts). Larmé britannik ka roupliyé so kò asou Bòstonn. Koumansman di syèj di Bòstonn (finisman 17 mars 1776-a). Koumansman di **lagèr d'endépandans dé Létazini** (finisman an 1783).

## Nòt ké référans

## Lyen ègstèrn
1776

**1776** sa roun lannen bisègstil ki ka koumansé oun lendi.

## Évènman
* 1e mars : trété-a di Purandar ka annilé trété-a di Surate di 1775 à laswit-a di défèt-a di peshwâ Râghunâtha Râo fas o chèf marat ki révòlté.

* 12 jwiyé, Plymouth : koumansman di trwazyenm vwayaj di Britannik Cook annan Pasifik-a, annan lòbjègtif-a di dékouvri pasaj-a di Nò-Lwès (finisman an 1779). Pannan pronmyé parti-a di sa èspédisyon, li ka siyonnen òkò milyé-a di Pasifik. Li ka atenn 71° paralèl nò-a é ka òbsèrvé ki pasaj-a sa bloké pa laglas-ya.

* 25 désanm : rikonnésans dé zil Kerguelen pa James Cook.

* Révolisyon torodo o Fouta-Toro. Marabou-ya ki dirijé pa Thierno Souleymane Baal ka chasé lirwè-a (Satigui) animis di dinasti-a denyanke. An jwiyé, parti torodo ka entèrdi koumèrs-a bò'd Galam-an an réyagsyon o razzias di lèsklav di gouvèlnò anglé O'Hara an 1775.

## Nòt ké référans

## Lyen ègstèrn
1778

**1778** sa roun lannen koumin ki ka koumansé oun jédi.

## Évènman
* 18 janvyé : James Cook ka dékouvri sèrten dé zil Sandwich, jòdla zil d’Away, é ka an éfègtchwé rélévé-a.

* Maren-yan di James Cook sa pronmyé Éropéyen-yan à òbsèrvé pratik-a di sòrf atè Away.

* 6 févriyé : trété d’alyans défansiv ké trété di koumèrs franko-anmériken ki konkli pa Franklin atè Pari.

* 7 mars : lò di so trwazyenm vwayaj, James Cook ka atenn kot-a di kontinan nò-anmériken o larj di atchwèl Oregon. Li ka sasé anven pasaj-a di Nò-Lwès. Li ka lonjé soupannan kot-a jouk Lalaska, ka angajé so kò annan sa ki sa aplé aplé jòdla détrwa-a di Cook, épi ka pourswiv so larout bò'd nò-a, ka roumonté jouk détrwa di Béring ki li ka franchi anvan di fika kontren di fè dimi-tour fas à labankiz-a di kalòt glasyèr-a (18 out). Li ka roumété alò kap-a bò'd zil Sandwich, koté li sa kontren di ivèrnen. Rapò-ya ké Awayen-yan ka dégradé so kò piti piti : vigtim di vòl di roun chaloup, Cook lé rékipéré so byen é li sa pwagnardé o kour di roun brèf afrontman ké zabitan-yan di zil-a (14 févriyé 1779).

## Nòt ké référans

## Lyen ègstèrn
1779

thumb|24 jen : koumansman di syèj di Gibraltar. John Singleton Copley, ver 1783.

**1779** sa roun lannen koumin ki ka koumansé oun vandrédi.

## Évènman
* 9 janvyé, pronmyé lagèr anglo-marat : rédisyon dé Britannik atè Wadgaon. 13-a, trété-a di Wadgaon fòs-ya à abandonnen tout téritwè-ya ki yé té akéri dipi 1773.

* 14 févriyé : Èsploratò britannik-a James Cook sa tchwé pa endijenn-yan dé zil Sandwich (Away).

* 2 mars : lanmò di chah di Pèrs Muhammad Karim Khân, fondatò di dinasti-a Zand. So frè Zaki Khan ka divini réjan. Li ka nonmen ko-monnark tiboug-ya di Karim Khân, Abol Fath Khan ké Mohammad Ali Khan. Agha Mohammad Shah, prizonnyé dé Zand dipi 16 lannen à Chiraz, ka anfwi so kò à Ispahan à lannons-a di lanmò-a di Karim Khân.

* 10 mars, Pèrs : Agha Mohammad Shah ka rivé o sangtiyè d'Shah-Abdol-Azim atè Ray é landimen-an li sa rikonnèt kou souvren. Koumansman di Dinasti-a kadjar an Liran (finisman an 1925).

* 4 avril, Pèrs : Agha Mohammad Shah ka   enpozé so lotorité asou Mazandéran-an.

* 19 jen : aprè asasina-a di Mohammad Ali Khan pa so pròp troup, Abol Fath Khan ka divini sèl chah di Pèrs.

## Nòt ké référans

## Lyen ègstèrn
1780

thumb|2 jen : Gordon Riots.

**1780** sa roun lannen bisègstil ki ka koumansé oun sanmdi.

## Évènman
* 1e janvyé : koumansman di règn di Kōkaku, lanprò di Japon (finisman an 1817).

* 29 janvyé : koumansman di parisyon-an di pronmyé journal atè Lenn-yan, Hicky's Bengal Gazette (en).

* Jwiyé, Lenn : soultan-an di Mysore Haidar Alîenvahit le Carnatic é ka mété syèj-a divan Madras koté Munro, venkò-a di batay-a di Buxar, sa briga.

* Nabab-a d’Arcot, ki té bénéfisyé di enpòrtan lenvèstisman di pa-a dé Britannik, sa présé pa yé di lonnoré yé ; a pou sa yé ka livré yé kò o piyaj dé latè di Mysore, sa ki ka déklanché dézyenm lagèr britanniko-mysoréyen-an.

* Haidar Alî ka konprann ki sèl roun vas alyans ant Endou ké Mouzoulman pouvé chasé Britannik-ya. Li ka négosyé ké Fransé-ya é lèskad-a di bayi di Suffren sa annonsé annan loséyan Endjen-an.

* 3 out, Lagèr anglo-marat : Britannik-ya ka pran Gwâlior.

* 10 sèptanm : défèt britannik atè batay-a di Pollilur.

* 31 ògtòb : Haidar Alî ka pran Arcot.

## Nòt ké référans

## Lyen ègstèrn
1781

thumb| batay di Yorktown, H. Charles McBarron Jr.

**1781** sa roun lannen koumin ki ka koumansé oun lendi.

## Évènman
* 16 avril : lanmiral Suffren ka briga roun lèskad britannik atè batay-a di Porto Praya o Kap-Vèrt.

* 24 mè - 2 jen : priz di Tobago pa flòt fransé-a.

* 10 out : lèskad-a di Suffren ka rivé o Kap.

* 25 ògtòb : lèskad-a di Suffren ka rivé atè Port-Louis, atè l’Île-de-France.

* 7 désanm : flòt-a di Suffren ka aparéyé di l’Île-de-France. Annan loséyan Endjen-an, li ka éliminen krwazyèr-ya, ka protéjé kolonni olandé-a di Kap é ka ouvri lopérasyon-yan di Konpagni-a dé Lenn fransé (1781-1793).

* Lirwè-a di Mandara Boukar D’jiama (r. 1773-1828) ka briga fòs-ya di Bornou é ka proklanmen so endépandans.

* Si Ahmed ben-Mohammed, mouzoulman di Sid Aljéryen, ka fondé konfréri Tidjaniya, ki gen roun karagtèr ki profondéman démokratik é égalitèr.

* Lachin : rébélyon dé mouzoulman di Gansu(finisman an 1784).

## Nòt ké référans

## Lyen ègstèrn
1782

thumb|12 avril : batay di sé Sent.

**1782** sa roun lannen koumin ki ka koumansé oun mardi.

## Évènman
* 7 janvyé : louvèrtir di pronmyé labank koumèrsyal-a atè Létazini, Bank of North America.

* 25 - 26 janvyé : batay di Saint-Kitts.

* 8 mars : masak di Gnadenhütten annan l'Ohio.

* 9 - 12 avril : batay naval dé Sen. Vigtwè di Rodney o larj dé Sen, ki ka sové Lézanti britannik-ya. Senk véso fransé, don navir lanmiral-a, divèt randé so kò.

* 25 mè - 11 jen : léchèk di èspédisyon-an Crawford asou Sandusky.

* 26 mè : Hammouda Pacha ka sigsédé à so papa Ali II Bey kou bey di Tinis (finisman an 1814). Li ka montré so kò mwen toléran à légar-a dé Éropéyen, an partikilyé dé Vénisyen. Li ka ronp so lyen-yan di vasalité ké réjans-a di Laljèr, ki ka éséyé alò san sigsé di Tinis (1807 et 1813). Latinizi-a ka konnèt roun péryòd briyan anba so règn. Koumèrs fransé-a ka konsèrvé roun plas prépondérant an Tinizi, an partikilyé gras o dinanmism dé navigatò provensal.

* 25 jwiyé : fondasyon di l'Audiencia di Buenos Aires ; li koumansé à fongsyonnen 5 out 1785-a.

## Nòt ké référans

## Lyen ègstèrn
1783

thumb|12 avril : batay dé Sen.

**1783** sa roun lannen koumin ki ka koumansé oun mèrkrédi.

## Évènman
* 9 janvyé, Calcutta : gouvèlnò-a di Konpagni anglé-a dé Lenn oryantal Warren Hastings ka voyé roun ségon misyon o Tibé kondjwi pa kaptenn-an Samuel Turner, à lokazyon-an di rikonnésans-a di panchen-lama (finisman an mars 1784).

* 3 févriyé : Lèspagn-an ka rikonnèt endépandans-a dé Létazini di Lanmérik.

* 4 févriyé : Rwayonm-Ini ka déklaré ki li lé sésé lostitilité-ya ké Létazini-ya.

* 10 mars : batay o larj di Florid-a, dannyé angajman naval-a di lagèr-a d'enpandans dé Létazini.

* Mè, Birmanni : fondasyon di roun nouvèl kapital, Amarapura.

* 19 jen : koumansman di syèj di Mangalore pa soultan-an di Mysore Tippoo-Sahib. 21 jwiyé-a, so alyé fransé-ya, ki ka anprann préliminèr-ya di lapè, abandonnen li. Malgré sa, Tippoo-Sahib ka pran lofansiv-a é ka konkéri Mangalore 29 janvyé 1784-a.

* 20 jen : batay endésiz ant flòt fransé ké britannik atè Gondelour an Lenn.

* 1e out, Japon : léripsyon di Asama-Yama ka kozé lanmò-a di pli di 1 500 moun.

## Nòt ké référans

## Lyen ègstèrn
1784

**1784** sa roun lannen bisègstil ki ka koumansé oun jédi.

## Évènman
* 14 janvyé : ratifikasyon pa Kongrè-a dé Létazini di pronmyé trété di lapè ant Létazini-ya ké Gran-Brétangn.

* 15 janvyé : kréyasyon di l’Asiatic Society of Bengal atè Calcutta pa oryantalis-a Sir William Jones, ki ka bay roun entèrprétasyon klasik di sivilizasyon ansyen-an di Lenn-an ki konparab à sa-a di Lagrès-a. Sa laj dilò di sivilizasyon endou-a té détrwi pa envazyon mouzoulman-yan.

* 29 janvyé : priz di Mangalore pa soultan-an di Mysore Tippoo-Sahib.

* 11 mars, Lenn : trété di Mangalore ant Britannik-ya é Mysore, défavorab à Konpagni-a. Konsékans-a an sa dépa di Warren Hastings (févriyé 1785) é roun réyòrgannizasyon di Lenn britannik-a. Charles Cornwallis sa nonmen gouvèlnò jénéral (1786).

* 29 avril - 11 désanm, Lenn néyèrlandé : èspédisyon di VOC kont soultan-an di Riouw.

* 17 - 18 jen : oun lèskad fransé ki koumandé pa lanmiral Marigny ka détrwi fò pòtidjé-a di Cabinda an Langola. 30 janvyé 1786-a, konvansyon-an di Prado, anba médjasyon-an di Lèspagn, ka règlé litij-a ant Lafrans ké Pòtidjal-a.

* 1e jwiyé : konvansyon di Versailles. Saint-Barthélemy, atè Lézanti, ka divini swédwa (finisman an 1877).

## Nòt ké référans

## Lyen ègstèrn
1785

thumb|Louis XVI ki ka bay dé enstrigsyon à La Pérouse, 29 jen 1785, twèl di Nicolas-André Monsiau.

**1785** sa roun lannen koumin ki ka koumansé oun sanmdi.

## Évènman
* 5 janvyé : vis-rwè di Brézil ka souprimen tout mannifagtir tègstil-ya di Minas Gerais é di Rio de Janeiro, so sa-ya ki ka fabriké dé tisou grosyé pou vètman-an dé lèsklav.

* 27 janvyé : fondasyon di Linivèrsité-a di Lajéyòrji.

* 6 jwiyé : Kongrè-a di Konfédérasyon-an ka adòpté dollar-a kou lanmonnen inik dé Létazini.

* 23 jwiyé - 5 out : Vénisyen-yan ka bonbardé òkò roun fwè Sousse an Tinizi.

* 1e out, Brest : koumansman dé vwayaj di La Pérouse an Lazi, an Lanmérik di Nò ké Pasifik Lwès (finisman an 1788). Dé navir-ya di èspédisyon-an la Boussole ké l'Astrolabe ké pédi yé kò annan Pasifik Sid-a. À sa jou, lépav-a di "l'Astrolabe" janmen té ritrouvé.

* 21 out - 18 sèptanm : lèskad-a di lanmiral Angelo Emo ka bonbardé Sfax.

* 30 ògtòb - 20 novanm : Vénisyen-yan ka ataké pòr-a di La Goulette an Tinizi.

### Lazi
* 3 janvyé : larmé birman-an ki voyé pa lirwè-a Bodawpaya ka anparé so kò di Mrauk U, kapital di l'Arakan. Sala ka sésé di fika roun rwayonm endépandan.

## Nòt ké référans

## Lyen ègstèrn
1786

**1786** sa roun lannen koumin ki ka koumansé oun dimanch.

## Évènman
* 24 févriyé : èspédisyon-an di La Pérouse atenn Chili-a.

* 12 mars : Agha Mohammad Shahn ka établi so kapital atè Téhéran. Dinasti-a Kadjar ka opozé so kò o dannyé Zand Lotf Ali Khan an Liran jouk 1794.

* 9 avril : èspédisyon-an di La Pérouse ka fè lèskal atè zil di Pak.

* 6 jen : l’Academia Cientifica de Rio de Janeiro ka divini Sociedade Literaria(1786-1795). Li ka préyokipé so kò di syans é di tègnik, ka propajé kiltir-a di lendigo é di cochenille, ka entrodjwi di nouvèl prosédé di fabrikasyon endistriyèl é ka fè roun kritik di kolonnizasyon-an an enspiré so kò di Raynal, Rousseau ké Mably.

* 13 jen : kréyasyon di l'audiencia de Caracas.

* 23 jen : èspédisyon-an di La Pérouse ka atenn Lalaska o mon Saint Elias, épi ka dékouvri « Pò dé Fransé » (jòdla bé-a Lituya).

* 13 jwiyé : 21 maren di èspédisyon-an di La Pérouse ka péri nwayé o pò dé Fransé.

* 19 jwiyé : fondasyon di Graaff-Rein é pa kolon-yan di Kap.

* 11 out, Malézi : soultan-an di Kedah, ki ka sasé si lèd-a kont Siamois, ka lwé zil-a di Penang à Konpagni anglé-a dé Lenn oryantal, ki ka an fè roun pò fran.

## Nòt ké référans

## Lyen ègstèrn
1788

**1788** sa roun lannen bisègstil ki ka koumansé oun mardi.

## Évènman
* 18 janvyé : kaptenn britannik-a Arthur Phillip, ki ka koumandé « Pronmyé Flòt », ka débarké an Lostrali atè Botany Bay ké 1400 moun kidonk 759 konvikt, ké maren-yan oben soda ki akonpagné di yé fanmi, afen d'établi roun kolonni pénitansyèr.

* Asou 733 pronmyé partan-yan annan dé kondisyon épouvantab, i té gen 431 kondannen pou « vòl minò », 44 vòlò di mouton, 9 lotò di gro larsen, ké 31 ki té koumèt roun vyolans asou roun moun. Lanmotché-a gen mwen di 25 lannen. Karanntchwit di ant yé ka péri o kour di 252 jou di vwayaj (scorbut). An Gran-Brétangn, 25 000 « kriminèl » ka figiré asou roun lis d’atant.

* 26 janvyé : pénitansyé-a sa transféré annan sit-a ki pli favorab di Pò Jackson, ki ké divini Sydney ; èsploratò fransé-a François de Galaup de la Pérouse ka atenn Botany Bay an Lostrali, charjé d’òbsèrvé ajisman-yan dé Britannik an Nouvèl-Gal di Sid é di étidjé posibilité-ya di kolonnizasyon. Li ka roupran lanmè sis simenn annan roun nofraj asou résif-ya dé Vanuatu.

## Nòt ké référans

## Lyen ègstèrn
1790

Sa paj ka konsèrnen lannen **1790** di kalandriyé grégoryen.

## Évènman
* 23 janvyé : mutins di navir britannik Bounty, ki akonpagné di roun group di taysyen, ki ka atenn zil-a Pitcairn, ki alò inabité. Yé ka débarké é ka boulé yé anbarkasyon. Sa kouminoté ké fika dékouvèrt ki an 1808, pa dé balényé anmériken. Oun sèl britannik té òkò vivan. An 1856, di fèt di sirpopilasyon-an, Dé san ensilèr ké enstalé yé kò atè zil l’île Norfolk, ké sèrten ki ké rouvini plita atè Pitcairn. Lépav-a di Bounty ké fika dékouvèrt à lègstrenmité sid di zil-a, an 1957.

* Févriyé : Matsudaira Sadanobu (1758-1829), prensipal agtò di gouvèlman di Japon, ka òrdonnen ki nou ka voyé masivman mandjan-yan (à kondisyon ki yé sa inosan di tout krim) an lègzil asou zil-a di Sado, annan lanmè-a di Japon. Ròt kan di séjou (yoseba) ké fika enstalé annan ròt lyé. Itinéran-yan sa ofisyèlman rasanblé annan sa kan-yan di réyabilitasyon pa travay-a pou préparé yé ritou annan sosyété-a. Li ka aparèt rapidman ki lègzil-a atè Sado ka rouvini di fè à roun kondannasyon o bangn, épi à lanmò-a.

## Nòt ké référans

## Lyen ègstèrn
1789

Sa paj ka konsèrnen lannen **1789** di kalandriyé grégoryen.

## Évènman
* Lannwit di 29 o 30 janvyé, Vietnam : vigtwè dé Tây Sơn atè batay-a di Ngoc Hoi-Dông Da asou kò èspédisyonnèr chinwa ki vini rétabli Lê-ya.

* Mars : dézyenm lagèr cafre ant kolon di Lafrik di Sid ké Bantou (finisman an 1793).

* 7 avril : koumansman di soultannat otoman di Sélim III (finisman an 1807). Li ka inogiré dé réfòrm (Tanzimat) pou tanté di sové lanpir otoman-an.

* 17 avril : koumansman di règn d'Agonglo, rwè d’Abomey (finisman an 1797). Li sa enkapab di réprimen troub-ya ki ka éklaté annan so péyi é di évité atak-ya ki dirijé pa so vwézen-yan. À so lanmò kao-a ka régné o Dahomey pannan roun ventenn di lannen jouk o règn di Ghézo.

* 28 avril : koumansman di mitinri-a di Bounty ki kondjwi pa Fletcher Christian.

* Avril : lépidémi di varyòl atè Pò Jackson an Lostrali. Li ka difizé so kò parmi aborijenn-yan di réjyon-an don lanmotché-a sa désimé.

* 10 mè : koumansman di rébélyon-an di Menashi-Kunashir ant Aïnous ké Japonnen-yan asou pénensil-a di Shiretoko o nò-lès di Hokkaidō.

## Nòt ké référans

## Lyen ègstèrn
1791

Sa paj ka konsèrnen lannen **1791** di kalandriyé grégoryen.

## Évènman
* 7 mars, trwazyenm lagèr di Mysore : an Lenn, gouvèlnò britannik-a Cornwallis ka anparé so kò di Bangalore ; fòrtérès-a ka tonbé 21-a.

* 1e avril : dépa di Falmouth di èspédisyon-an Vancouver otour di glòb (finisman an 1795).

* 19 avril : l’East India Company ka èskli métis-ya(érazyen) di drwè di ègzèrsé dé fongsyon an so sen.

* 13 - 26 mè : Cornwallis ka tanté an ven di pran Seringapatam atè Tipû Sâhib ; li ka routiré so kò asou Bangalore.

* Jwiyé : Gurkha-ya di Népal ka tanté di annègsé Tibé-a roun dézyenm fwè, aprè roufi-a di gouvèlman di dalay-lama di péyé endenmnité-ya di lagèr. An ògtòb, yé ka piyé monnastè-a di Tashilhunpo atè Shigatse. Roun kò èspédisyonnèr chinwa ka krazé yé an mè 1792, ka tchipé briyèvman Népal-a é ka blijé yé à divini tribitèr di Lachin-an (sèptanm 1792). Népalé-ya ka sasé protègsyon-an dé Britannik ké lakèl yé ka signen, an 1791, dé trété koumèrsyal.

* Aprè 1é sèptanm-an : mouri atè Nioro di Daniel Houghton, èsploratò britannik, aprè ki li vizité valé-a ké chan orifèr di ansyen rwayonm-an di Bambouk, anvan ki li ka atenn Tonbouktou, so lòbjègtif final.

## Nòt ké référans

## Lyen ègstèrn
1787

**1787** sa roun lannen koumin ki ka koumansé oun lendi.

## Évènman
* 4 févriyé : réprésyon di révòlt-a di Shays o Massachusetts.

* 8 avril : dépa di Plymouth di 414 kolon, don 327 « Nwè » afranchi ki vini di Lanmérik via Gran-Brétangn, 27 Éropéyen ké 60 fanm blanch ki ègzilé pou kot-a di Sierra Leone, pou kréyé laba roun sosyété krétchen ki sanblab à sosyété britannik-a, à linisyativ-a di Granville Sharp, fondatò di roun Koumité di sékour di Nwè pov (1786) ; 34 di ant yé ka mouri pannan vwayaj-a. 15 mè-a, aprè ki li ka négosyé lacha-a di roun téritwè o rwè temné Tom, yé ka fondé Granville Town asou sit-a di atchwèl-a Freetown ; létablisman-an sa ensandjé pa lirwè-a Jimmy an 1790. An 1792, rivé-a di 1 200 Lwayalis nwè di Nouvèl-Lékòs ka pèrmèt fondasyon-an di Freetown.

* 15 avril, Japon : Ienari Tokugawa ka divini shogun (finisman an 1837).

* 3 mè : fondasyon di l'Audiencia de Cuzco.

## Nòt ké référans

## Lyen ègstèrn
1793

Sa paj ka konsèrnen lannen **1793** di kalandriyé grégoryen.

## Évènman
* 9 janvyé : fondasyon di Sosyété patriyotik-a di La Havane.

* 16 janvyé, Birmanni : lirwè-a Bodawpaya ka raché Tenasserim à Taylann-an.

* 19 mars : Zil-a di Larégnon-an ka pran so non atchwèl.

* 8 mè : Charter Act, lalwa britannik ki ka rinouvlé chart-a di Konpagni anglé dé Lenn oryantal. Lalwa-a ka entèrdi o Endjen ki anplwayé pa konpagni-a di touché roun salèr sipéryò à 800 roupi.

* 20 mè, Afghanistan : lanmò sispègt di dézyenm padishah, Timour Shah Durrani. So tiboug Zaman Shâh Durrani ka sigsédé li asou tronn-an. Sa dimi-frè éné-ya ka dispité li pouvwè-a é lagèr sivil-a ka divizé péyi-a pannan trant lannen.

* 25 mè, Assiout : koumansman dé èsplorasyon di George Browne an Noubi é o Darfour(Soudan atchwèl) (finisman an 1796).

* 29 out : rouprézantan-an di Konvansyon nasyonnal-a Léjé-Félisité Sonthonax ka proklanmen labolisyon-an di lèsklavaj-a annan kolonni-a Sen-Donmenng anba présyon-an dé ensirègsyon ki dirijé pa Toussaint Louverture é annan lèspwè-a di rézisté o ménas di Rwayonm-Ini é di Lèspagn-an.

* 3 sèptanm : kapitchoulasyon di gran Anse. Kolon-yan di Sen-Donmenng ka alyé yé kò o Britannik pou livré yé kolonni-a.

## Nòt ké référans

## Lyen ègstèrn
1794

Sa paj ka konsèrnen lannen **1794** di kalandriyé grégoryen.

## Évènman
* 7 févriyé, Rio Nunez : koumansman di èsplorasyon-an di James Watt é Matthew Winterbottom an Giné é annan Ro Nijèr-a pou kont-a di Sierra Leone Company.

* 25 févriyé : Away sa plasé anba protègtora di Gran-Brétangn pa George Vancouver.

* 28 mè : kouronnman di Narayana III(Ang Eng), rwè di Kanbòdj anba sizrennté-a di Siam, ki ka anlvé provens kanbodjen-yan di Battambanget d’Angkor (finisman an 1907).

* 24 ògtòb : priz ké dèstrigsyon di Kerman pa Kadjar-ya. Lotf Ali Khan, dannyé souvren di dinasti-a Zand, ka parvini à fwi mé sa kaptiré bò'd di Bam é ègzékité. Lénik-a Kadjar Agha Muhammad ka fè so kò proklanmen Chah atè Téhéran é ka fondé dinasti-a dé Kadjar(finisman an 1925). Li ka soumèt tout Liran-an okèl li ka enpozé so tiranni (finisman an 1797). Li ka roupran Lajéyòrji-a asou Ris-ya, ka venk l’Afchar Shah Rukh.

* Bankrout di Konpagni néyèrlandé-a dé Lenn oryantal (VOC).

## Nòt ké référans

## Lyen ègstèrn
1792

Lannen **1792** di lè krétchen sa osi pronmyé lannen ki té kalifyé, a posteriori, di lè vilgèr-a (e. v.) pa dékrè répibliken-an di 1793 ki ka enstoré lannen I di lè-a dé Fransé.

## Évènman
* 10 févriyé : koumansman di léripsyon di vòlkan Unzen, o Japon, 15 000 lanmò (léripsyon, glisman di téren, épi tsounanmi 25 mè-a). Li ka tèrminen do kò 22 jwiyé-a.

* 16 févriyé : lanmò di Mulay-el-Yazid dé swit di so blésir-ya aprè ki li té pran Marrakech à so frè Mulay Hicham. Yé frè Mulay Slimane sa proklanmen soultan di Maròk atè Fès (finisman an 1822). Li ka èrté so kò à lostitilité-a di so trwa frè-ya, Mulay Moslana annan nò-a, Mulay Hicham(réjyon di Safi) e Mulay el-Hossaïn (réjyon di Marrakech). Mulay Slimane ka éfòrsé so kò di rikonstitchwé linité-a di Maròk. Aprè ki li établi solidman so lotorité atè Fès, li ka soumèt dabò réjyon montangné-a di Maròk sèptantriyonnal ki tchenbé pa Mulay Moslana, épi ka tòrnen so kò bò'd so Dé ròt frè, ki ka ka konbat yé kò annan sid-a, é ka pran Marrakech an 1796. À lègstéryò-a, li ka raproché so kò di Lafrans annan lèspwè-a d’évité roun entèrvansyon britannik o Maròk é di konjiré ménas tirk-a. 

## Nòt ké référans

## Lyen ègstèrn
1796

Sa paj ka konsèrnen lannen **1796** di kalandriyé grégoryen.

## Évènman
* 9 févriyé : koumansman di règn di Jiaqing, lanprò Qing di Lachin aprè labdikasyon-an di so papa Qianlong (finisman an 1820).

* 15 févriyé : kapitchoulasyon di Kolonbo. Britannik-ya ka pran Ceylan (Sri Lanka) asou Néyèrlandé-ya.

* 16 févriyé : Britannik-ya ka anparé so kò d'Amboine.

* Févriyé : koumansman di rébélyon-an di « Lotus blanng » annan montangn-yan ant Sichuan, Shanxi ké Hubei (1796-1804). Sa sosyété sigré ka kont di nonbré péyizan ki kòrvé-ya é ka douré èsplwatasyon ki enpozé pa Qing ka pousé à révòlt-a.

* 3 mars : lirwè-a di Kanbòdj Ang Eng se rend atè Bangkok pou réklanmen rèstitisyon-an dé provens ògsidantal di so péyi pa Siam, ki ka konfyé réjans-a o mandaren khmer Pok. Li ka rantré désivwè 5 mè-a é ka mouri sèt mwa aprè. Pok ka ègzèrsé réjans-a di so tiboug Ang Chan II jouk 1806, charjé pa Siam di véyé o entérè siamois o Kanbòdj.

* 8 mars : Britannik-ya ka anparé yé kò dé zil Banda.

* 1e mè : an Répiblik batav, dirègtò-ya ka abandonnen administrasyon-an di Konpagni néyèrlandé-a dé Lenn oryantal à roun « Koumité pou zafè oryantal-ya » ki nonmen pa gouvèlman-an.

* 1e jen : Ténési-a ka divini sèzyenm Léta-a di Linyon anmériken-an.

## Nòt ké référans

## Lyen ègstèrn
1795

Sa paj ka konsèrnen lannen **1795** di kalandriyé grégoryen.

## Évènman
* 7 févriyé : Guillaume V d'Orange-Nassau, ki réfijyé atè Kew, bò'd Lonn, ka envité gouvèlnò-ya dé téritwè anba souvrennté olandé à akéyi Britannik-ya kou dé zanmi. Administratò olandé-ya di Lendonnézi-a ka ézité ant yé krent di jakobinism ké yé enn di Gran-Brétangn. Yé ka désidé di rikonnèt Répiblik batav-a mé di jéré sèl zafè endonnézyen-yan.

* Févriyé : finisman di'n soulèvman miao o Hunan é o Guizhou (1795-1797).

* 27 mè : otorizasyon di prodjwi di fèr annan Minas Gerais o Brézil.

* 11 jen : Youssef Karamanli ka divini pacha di Tripoli (finisman an 1835). Koumèrs transsaaryen o dépa di Tripoli bò'd Tonbouktou, Kano oben lak Tchad ka konnèt roun ésòr kontini jouk 1910. Agtivité-a dé marchan di Ghadamès ka favorizé sa prospérité.

* 12 jen - 17 sèptanm : Britannik-ya ka pran provens-a di Kap an Lafrik di Sid aprè lokipasyon-an dé Provens-Ini pa Lafrans-a (finisman an 1802).

## Nòt ké référans

## Lyen ègstèrn
1797

Sa paj ka konsèrnen lannen **1797** di kalandriyé grégoryen.

## Évènman
* 4 févriyé : roun tranmman di latè ka fè 41 000 vigtim atè Quito.

* 18 févriyé : Gran-Brétangn ka anparé so kò di zil èspagnòl-a di Trinité.

* 3 mars : rivé dé misyonnè di London Missionary Society (LMS) atè Tayti.

* 4 mars : koumansman di prézidans fédéralis-a di John Adams atè Létazini (finisman an 1801).

* 17 - 30 avril : léchèk di roun atak britannik kont Puerto Rico.

* 24 mè : navigatò britannik-a James Wilson ka dékouvri zil-ya Gambier an Polinézi fransé.

* 27 Mè : Lanmò di Gracchus Babeuf. Li té fòrmen « Konjirasyon dé Égal » kont Dirègsyon-an é fika ègzékité. So lidé-ya ka enspiré roun kouran di pansé, « babouvism »-an, ki ka préfigiré kouminism-an ké lannarchism-an.

* 17 jen : chah di Pèrs Agha Muhammad sa asasinen pa so sèrvitò-ya. Koumansman di règn di Fath Ali Chah, chah di Pèrs (finisman an 1843).

* 3 jwiyé : atè Lenstiti-a di Lafrans, Talleyrandre ka pran roun projè di Choiseul ki ka réklanmen sésyon-an di Léjip-a à Lafrans-a. A di rouvri larout-a dé Lenn pou roujwenn alyé-a Tippoo-Sahib, soultan di Mysore.

* 28 out : trété anmérikanno-tinizyen.

## Nòt ké référans

## Lyen ègstèrn

## Wè osi
1799

Sa paj ka konsèrnen lannen **1799** di kalandriyé grégoryen.

## Évènman
* 5 janvyé : akò d’Istanbul ant Lapòrt-a ké Gran-Brétangn ki ka konsèrnen Léjip-a. Britannik-ya ka angajé yé kò à rèstitchwé Léjip-a pou Latirki-a si yé ka ganyen.

* 9 - 19 févriyé, kanpangn di Léjip : syèj ké priz d'El Arish. Aprè pèrt-a di so flòt atè Aboukir, pou soti di lenpas-a, Bonaparte ka antrouprann k di Lasiri-a pou roumonté bò'd Latirki-a. Li ka tchipé Jaffa (7 mars), ka briga larmé tirk-a o Mon-Thabor 16 avril-a (Kléber), mé sa arété o syèj di Saint-Jean-d’Acre, pas so lartiri sa ensifizan.

* 1e mars : trété di zanmitché, di navigasyon, di koumèrs, di dwann é di lapèch ki signen ant Maròk-a ké Lèspagn-an asou frontchèr-ya di Ceuta.

* 1e avril : Johannes Theodorus van der Kemp ka rivé o Kap pou kont-a di London Missionary Society. Médsen ké téyolojyen ki enprégné di mounism égalitèr, li ka épouzé oun Hottentote.

* Avril : révòlt dé Hottentots ké dé Xhosas. Trwazyenm lagèr cafre ant kolon di Lafrik di Sid ké Bantou (finisman an 1803).

## Nòt ké référans

## Lyen ègstèrn
1798

Sa paj ka konsèrné lannen **1798** di kalandriyé grégoryen.

## Évènman
thumb|21 jwiyé : batay dé Piramid.
thumb|1é out : batay d'Aboukir.

* 17 mè, Calcutta : Richard Wellesley ka pran so fonksyon di gouvèrnò jénéral di Lend britanik (finisman an 1805).

* 3 jwiyé : dépar di Tete di roun èspédisyon dirijé pa Francisco José de Lacerda e Almeida pou tanté di rélyé Angola-a o Mozanbik ; aprè lanmò di Lacerda 18 òktòb, èspédisyon-an ka roubrousé chimen an jwiyé 1799 é sa di routour koté Tete 22 novanm ki ka swiv.

* 6 sèptanm : oun lalwa di Bonaparte ka entrodjwi an Éjip nosyon-an di propriyété endividjwèl, jouk lò-la ki té enkonèt.

* 29 novanm, Sen-Pétersbourg : Risi-a ka alyé so kò ké lirwè-a di Nap. 

* 1é désanm, Nap : Grann-Brétagn ka alyé so kò ké rwè-a di Nap. 

* 5 désanm : masak di Hasselt pèrpétré pa troup franséz-ya é ki ka mété kaba à révòlt bèlj-a.

* 8 désanm : entrodiksyon annan bidjé-a di Rwayom-Ini pa William Pitt le Jeune di enpo asou rouvini, ki ké rété an vigèr pannan ésansyèl-a dé lagèr napoléonyenn mè ké fika aboli an 1816 oun fwè lapè rouvini.

## Wè osi

## Nòt ké référans

## Lyen ègstèrn
1800

Sa paj ka konsèrnen lannen **1800** di kalandriyé grégoryen. A pa roun lannen bisègstil.

## Évènman
* 24 janvyé : Kléber, pa Konvansyon-an d’El-Arich, ka asèpté di rinonsé à lokipasyon-an di Léjip, mé lentranzijans-a di Gran-Brétangn ka blijé li à rouvini asou so désizyon.

* 20 mars, kanpangn di Léjip : Kléber roupousé oun larmé tirk atè batay-a d’Héliopolis.

* 20 mars - 21 avril : dézyenm révòlt di popilasyon-an di Kéro kont lokipasyon  fransé-a, dourman réprimen.

* 5 avril : Britannik-ya ka anparé yé kò di zil-a di Goré o Sénégal.

* Mé : pacha di Tripoli, Youssef Karamanli ka déklaré lagèr-a à Laswèd-a (finisman an janvyé 1801).

* 14 jen : Kléber sa asasinen pa jannisèr-a Souleiman El Alepi. Jénéral Menou ka sigsédé li. Maryé à roun fanm Léjipsyen é konvèrti pou lislanm-an, li ka dévlopé lagrikiltir-a ké travay-ya d’irigasyon.

* 23 out : oun flòt britannik ka aparèt divan Batavia mé ka routiré so kò fot di troup di débarkman aprè ki li ensandjé tchèk kaz é détrwi dé bato annan rad-a.

* Lété : oun flòt di pirat vyètnanmyen sa détrwi pa roun tifon asou kot-ya di Zhejiang, an Lachin di sid.

## Nòt ké référans

## Lyen ègstèrn
1801

Sa paj ka konserné lannen **1801** di kalandriyé grégoryen.

## Évènman

## Kronoloji tématik

## Nésans an 1801

## Désè 1801

## Artik koneks

## Nòt ké référans

## Lyen ekstern
1815

## Évènman
thumb|Ségonn lagèr barbarèsk. Koumandan-an di lèskad amérikenn Decatur ké dey d'Aljèr.

* 8 janvyé : viktwar dé Amériken asou Britanik-ya à batay-a di Nouvèl-Orléan-an (signatir-a di trété di Gand ki pa té òkò konnèt out-atlantik).

* 3 mars : Étazini-ya ka déklaré lagèr-a kot réjans-a d'Aljèr. Koumansman di ségonn lagèr barbarèsk.

* 6 avril : Britanik-ya ka rétrosédé lil Bourbon pou Lafrans.

* 7 avril : Omar Agha ki douvini dey d'Aljèr.

* 17 jen : viktwar amérikenn asou Aljèr kot batay-a di kap Gata.

* 17 out - 5 désanm, roukonkèt èspagnòl di Nouvèl-Grénad-a : syèj é priz di Carthagène dé End pa kò èspédisyonèr èspagnòl di Pablo Morillo.

* 9 désanm : Józef Zajączek sa nonmen gouvèrnò di Rwayom di Kongrè.

## Nòt ké référans

## Lyen ègstèrn
1850

**1850** sa roun lannen konmin.

## Évènman

## Nésans an 1850

## Désè an 1850

## Nòt ké référans

## Lyen ekstern
1890

Sa paj ka konserné lannen **1890** (MDCCCXC an chif romen) di kalandriyé grégoryen.

## Èvenman

## Nésans an 1890

## Désè an 1890

## Nòt ké référans

## Lyen ekstern
1900

**1900** sa dannyè lannen di XIXe syèk. A oun lannen konmin ki ka koumansé oun lendi annan kalandriyé grégoryen é oun lannen bisekstil ki ka koumansé oun sanmdi andan kalandriyé julyen alò an izaj an Risi.
1902

**1902** sa roun lannen konmin ki ka koumansé oun mèrkrédi.

## An brèf

## Èvenman

## Pri Nobel

## Nésans an 1928

## Désè an 1928

## Nòt ké référans

## Lyen ekstern
1940

Sé lannen **1940** ka kouvri péryod di 1940 à 1949. Sé lannen té trè fortman marké pa Ségonn Lagèr mondyal ké bilan pli lou di listwè di mounité, estimé ant 50 é 80 milyon di mò, don prè di 50 milyon di sivil.
1980

Sé lannen **1980** ka kouvri péryod di 1é janvyé 1980 o 31 désanm 1989.

Li sa marké pa roun vag néyo-libéral ki ka porté tchòk di gras o konminism andan sé péyi di Lès.
2000

Sé lannen **2000** ka étann yé kò di 1é janvyé  2000 o 31 désanm 2009. Yé ka apartni o  XXIe syèk, sof 2000 ki sa dannyè lannen di XXe syèk.
2001

Lannen **2001** sa roun lannen konmin di kalandriyé grégoryen ki ka koumansé oun lendi, a 2001e lannen di nou lè, pronmyé lannen di IIIe milénèr é di  XXIe syèk é 2e lannen di déséni 2000-2009.
2012

Lannen **2012** sa, annan kalandriyé grégoryen, oun lannen bisekstil ki ka koumansé oun dimanch. Nou ka afekté li donk lèt dominikal-ya « AG » é li ka konté 53 simèn.
2015

Lannen **2015** sa roun lannen konmin du kalandriyé grégoryen ki ka koumansé oun jédi, a 2015e lannen di nou lè é 15e lannen di IIIe milénèr, di  XXIe syèk é 6e lannen di déséni 2010-2019.
Abraham Lincoln

thumb|Lincoln an 1863
**Abraham Lincoln**, né 12 févriyé 1809 annan konté di Hardin o Kentucky é mouri asasiné 15 avril 1865 atè Washington, D.C., sa roun wonm di Léta amériken. Li sa sèzyenm prézidan dé Étazini. Li sa éli à dé répriz prézidan dé Étazini, an novanm 1860 é an novanm 1864. Li sa pronmyé prézidan répibliken di listwè-a di péyi. Li dirijé Étazini lò di pir kriz konstitisyonèl, militèr é moral di so listwè di  Lagèr di Sésésyon-an, é réyisi à prézèrvé Inyon-an.

## Not ké référans


## Wè osi

Katégori:Étazini
Katégori:Personalité‎
Achéménid

thumb|Anpir achéménid à so apojé.
**Anpir achéménid** sa pronmyé dé anpir pèrs à régné asou roun grann parti di Mwayen-Oryan douran Ier milénèr anv. J.-K. I ka étann so kò alò o nò é à lwès an Azi Minò, an Thrace é asou laplipa dé réjyon di Pon Euxin ; à lès jouk an Afghanistan é asou roun parti di Pakistan atchwèl, é o sid é o sid-lwès asou roun atchwèl Irak, asou Siri, Éjip, Nò di Arabi saoudit, Jordani, Israyèl é Palestin, Liban é jouk o nò di Libi.

Non-an « Achéménid » (an vyé pèrs : Haxāmanišiya) ka rapòrté so kò o klan fondatò ki ka libéré bò'd 550 anv. J.-K. di titèl dé Mèd, oparavan yé souvren, ensi ki o gran anpir ki ka rézilté answit di yé fizyon.

## Nòt ké référans

## Wè osi

Katégori:Istwè
Adi Shankara

thumb

**Adi Shankara** (sanskri : Ādi Śaṅkara, devanagari : आदि शङ्कर ; pafwè aplé Ādi Śaṅkarācārya ; de Śaṅkara oben Śaṃkara, « sala ki ka apòrté félisité-a », oun dé épitèt di Shiva), sa, o viiie syèk, oun dé pli sélèb mèt spiritchwèl di hindouism-a, filozòf di lékòl òrtodòks-a Advaita Vedānta, é komantatò dé Upanishad védik, di Brahma Sūtra é Bhagavad-Gita. Li té gen pou mèt Govindanātha é té ka mennen oun lavi rénonsan itinéran (saṃnyāsin) ki ka alé di roun monastè oben di roun tanp à rounòt, di roun kominoté à rounòt.

## Nòt ké référans

## Wè osi

Katégori:Filozòf
Adiksyon

**Adiksyon**-an, oben **dépandans**, oben **aswétid**, sa roun kondjwit ki ka roupozé asou roun anvi ki répété é iréprésib di fè oben di konsomé tchèk kichoz an dépi di motivasyon é dé léfò di sijè pou soutrè so kò.

Sijè-a ka livré so kò à so adiksyon (pa lègzanp : itilizasyon di roun ladròg, oben partisipasyon à roun jé di lajan), malgré konsyans égi-a ki li gen  — pli souvan-an — d'abi é di pédi di so libèrté d'aksyon, oben di yé évantchwalité.

Oun adiksyon ka manifèsté so kò pa roun fénomenn di mank lòské nou sa privé di roun benzwen pa vital (lègzanp di benzwen vital : nouritir, somèy...). Sa  adiksyon sa dit grav, si so sévraj ka antréné di vyolans-a oben di agrésivité-a.

## Nòt ké référans

## Wè osi
Adisyon

thumb|right|240px|Oun adisyon.

**Adisyon**-an sa roun opérasyon élémantèr, ki ka pèrmèt notaman di dékri réyinyon-an di kantité oben adjonksyon-an di grandò ègstansiv di menm natir, kou longò-ya, lè-ya, oben volim-yan. An partikilyé an fizik, adisyon-an di Dé grandò pa pouvé éfèktchwé so kò nimérikman ki si sa grandò-ya sa èsprimé ké menm inité di mizour. Rézilta-a di roun adisyon sa aplé oun sonm, é nonm-yan ki nou ka adisyonnen, tèrm-yan.

An matématik, adisyon-an sa dévlopé asou ansanm-yan di nonm izwèl mè ka défini so kò osi pou ròt lòbjè matématik kou vèktò-ya é fonksyon-yan.

Pa analoji, nou ka aplé adisyon lalwa-a di konpozisyon entèrn dé lèspas vèktoryèl é di sèrten group abélyen.

## Nòt ké référans

## Wè osi
Adolf Hitler

thumb|Hitler an 1937.
**Adolf Hitler** (prounonsé an alman [ˈa.dɔlf ˈhɪt.lɐ]) sa roun idéyològ é wonm di Léta alman, né 20 avril 1889 atè Braunau am Inn an Otrich-Ongri (jòdla an Otrich é toujou lavil-frontchèr ké Almagn) é mouri pa sousid 30 avril 1945 atè Berlin. Fondatò ké figir santral di nazism, i ka pran pouvwar an Almagn an 1933 é ka enstoré oun diktatir totalitèr, enpéryalis é rasis dézigné anba non-an di Trwazyenm Reich.

Manm di Parti nasyonal-sosyalis dé travayò alman (NSDAP, parti nazi), i ka enpozé so kò à tèt-a di mouvman an 1921 é ka tanté an 1923 oun kou di Léta ki ka échwé.

## Nòt ké référans

## Wè osi

Katégori:Personalité‎
Abolisyon di lesklavaj

**Abolisyon di lèsklavaj** di ka konsisté à entèrdi jouridikman lèsklavaj-a. Si nou ka trouvé istorikman dé lègzanp ponktchwèl é lokalizé d'afranchisman dé èsklav, entèrdiksyon légal di lèsklavaj-a, ki étann à tout katégori di popilasyon, ka rété rar anvan lépòk kontanporenn. À finisman-an di xviiie syèk é o xixe syèk, à partir di Éròp, oun mouvman istorik di anplò entèrnasyonal ki ka kondjwi à oun abolisyon progrésiv di lèsklavaj-a annan téritwar-ya kontrolé pa Éropéyen-yan oben sa isou di yé kolonizasyon. O koumansman di xxe syèk, entèrdiksyon-an di lèsklavaj-a té akiz andan prensipal Léta di planèt-a.

## Nòt ké référans

## Wè osi
Abraham

thumb|Abraham ké sakrifis-a d'Isaac pen pa Le Dominiquin (1628-29).

**Abraham** (hébreu : אַבְרָהָם /av.ra.'ham/, guèze : አብርሃም /ab.ra.'ham/, arab : إبراهيم/ib.ra.'him/) sa prensipal patriyarch-a dé rélijyon jwiv, krétchenn ké musulmane. Li sa figir santral-a di Liv di Jénèz-a, é sa nonmen Ibrahim annan Koran. Konsidéré kou pè di pèp jwif, i ka fè parti dé pronmyé patriyarch di Labib-a. Inisyatò di monotéyism, aïeul di joudayisme é di kristchanism, li sa konsidéré kou roun gran pofèt annan Islam-an.

## Nòt ké référans

## Annèks
Afganistan

**Afganistan**, an form long **Répiblik islamik d'Afganistan** (pachto : د أفغانستان اسلامي جمهوریت (Da Afghanestan Islami Jomhouriyet) ; dari : جمهوری اسلامی أفغانستان(Jomhūrī-ye Eslāmī-ye Afġānestān)), sa roun péyi d'Lazi santral.
Adorasyon

thumb|Rélijyon di Charles Sprague Pearce (1896).

An rélijyon, **adorasyon**-an sa kilt ki randé à roun bondjé.

## Kristchannism
Pronmyé koumannman-an (« To ké kontan Ségnò to Bondjé, di tout to tchò, di tout to lanm é di tout to fòs-ya. ») ka aplé wonm-an à krè an Bondjé, à èspéré an Li é à konton li pa-disou tout bagaj. Adoré Bondjé, priyé li, ofri li kilt-a ki ka rouvini li, akonpli pronmès-ya ké vé ki li té fè, sa dé zak di vèrti-a di rélijyon ki ka roulévé di obéyisans-a, o divwè di wonm-an (endividjwèlman é sosyalman) di randé à Bondjé oun kilt otantik. Antan ki li ka roujété oben ka roufizé  ègzistans-a di Bondjé, atéyis-a sa roun péché. Wonm-an « divèt pouvé profésé libman rélijyon-an an privé é an piblik (DH 15) ».

## Nòt ké référans

## Annègs